cyanic-selkie/wikianc huggingface dataset:
หลี่ เค่อเฉียง
ประวัติ
หลี่ เค่อเฉียง เกิดเมื่อวันที่ 1 กรกฎาคม พ.ศ. 2498 ที่เขตติ้งหยวน ในมณฑลอานฮุย บิดาของเขาเป็นข้าราชการท้องถิ่นในอานฮุย หลี่จบการศึกษาในระดับมัธยมศึกษาตอนปลายเมื่อปี พ.ศ. 2517 ระหว่างการปฏิวัติวัฒนธรรม เขาถูกส่งตัวไปเป็นแรงงานที่ชนบทในเขตเฟิ้งหยาง, มณฑลอานฮุย ณ ที่นั่น เขาเข้าร่วมเป็นสมาชิกพรรคคอมมิวนิสต์แห่งประเทศจีน และเริ่มต้นเส้นทางของเขาสู่การเป็นหัวหน้าฝ่ายการผลิตประจำท้องถิ่นของพรรคฯ เขายังได้รับรางวัล บุคคลผู้โดดเด่นในด้านการเรียนคิดแบบเหมาเจ๋อตง
เขาปฏิเสธข้อเสนอของบิดาที่จะให้เขาเป็นผู้นำพรรคฯประจำท้องถิ่น และเข้าศึกษาต่อในด้านกฎหมายที่มหาวิทยาลัยปักกิ่ง และเมื่อเขาได้รับวุฒินิติศาสตรบัณฑิต เขาได้ดำรงตำแหน่งประธานสภานักศึกษาของมหาวิทยาลัย เขายังได้รับปริญญาเอกทางด้านเศรษฐศาสตร์ ต่อมาในปี พ.ศ. 2523 เขาเป็นเลขาธิการคณะยุวชนคอมมิวนิสต์ (CYL) ที่มหาวิทยาลัยปักกิ่ง สองปีต่อมากลายเป็นผู้นำระดับสูงของคณะยุวชนคอมมิวนิสต์ ในตำแหน่งสมาชิกสำนักเลขาธิการฯ และได้ทำงานอย่างใกล้ชิดกับหู จิ่นเทา ซึ่งเป็นเลขาธิการพรรคฯในขณะนั้น และในที่สุด เขาก็กลายเป็นเลขาธิการใหญ่ของคณะยุวชนคอมมิวนิสต์จนถึงปี พ.ศ. 2541 ก่อนจะมาเป็นรองนายกรัฐมนตรี และนายกรัฐมนตรีในที่สุด
หม่อมเจ้ากฤษณาพักตรพิมล สุขสวัสดิ์
หม่อมเจ้ากฤษณาพักตรพิมล ศุขสวัสดิ (ราชสกุลเดิม ดิศกุล; 24 ธันวาคม พ.ศ. 2460 – 2 ตุลาคม พ.ศ. 2561) เป็นพระธิดาในสมเด็จพระเจ้าบรมวงศ์เธอ กรมพระยาดำรงราชานุภาพ ประสูติแต่หม่อมแสง ดิศกุล ณ อยุธยา
พระประวัติ
หม่อมเจ้ากฤษณาพักตรพิมล มีพระนามลำลองว่า “ท่านหญิงเพียน” เป็นพระธิดาในสมเด็จพระเจ้าบรมวงศ์เธอ กรมพระยาดำรงราชานุภาพ ประสูติแต่หม่อมแสง ดิศกุล ณ อยุธยา (สกุลเดิม ศตะรัต) มีโสทรภราดาและโสทรภคินี 5 องค์ ได้แก่ หม่อมเจ้ามารยาตรกัญญา ดิศกุล, พรพิลาศ บุนนาค, หม่อมเจ้าพวงมาศผกา ดิศกุล, หม่อมเจ้าศุกรวรรณดิศ ดิศกุล และเราหิณาวดี กำภู
ทรงสำเร็จการศึกษาระดับประถมศึกษาจากโรงเรียนเซนต์โยเซฟคอนเวนต์ ระดับมัธยมศึกษาจากโรงเรียนราชินี แล้วทรงศึกษาต่อโรงเรียนฝึกหัดครูเพชรบุรีวิทยาลงกรณ์ เมื่อสำเร็จการศึกษาจึงทรงสอนหนังสือที่โรงเรียนศึกษาวิทยา ถนนสีลม
หม่อมเจ้ากฤษณาพักตรพิมลเสกสมรสกับหม่อมเจ้าประสพสุข ศุขสวัสดิ (พระโอรสในพระเจ้าบรมวงศ์เธอ กรมหลวงอดิศรอุดมเดช ประสูติแต่หม่อมเจริญ) มีโอรส-ธิดา 6 คน ได้แก่
หม่อมเจ้ากฤษณาพักตรพิมลมีศรัทธาในพระพุทธศาสนามาก เคยบวชชีและสร้างกุฏิด้วยองค์เอง ณ วัดเขาพุทธโคดม อำเภอศรีราชา จังหวัดชลบุรี โดยดำรงตนอย่างสมถะเป็นเวลาหลายปี
หม่อมเจ้ากฤษณาพักตรพิมลเป็นเจ้านายที่ได้เกศากันต์และมีชนม์ชีพอยู่เป็นองค์สุดท้ายก่อนสิ้นชีพตักษัยด้วยพระอาการติดเชื้อในระบบทางเดินปัสสาวะ เมื่อวันที่ 2 ตุลาคม พ.ศ. 2561 เวลา 13.55 น. ณ โรงพยาบาลพระมงกุฎเกล้า สิริชันษา 100 ปี ศพตั้งสวดที่วัดธาตุทอง กรุงเทพมหานคร จนถึงวันที่ 9 ตุลาคม พ.ศ. 2561 นับเป็นหม่อมเจ้าองค์สุดท้ายของราชสกุลดิศกุลและสุขสวัสดิ์ ในการนี้สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าฯ พระราชทานหีบทองทึบ พร้อมฉัตรเบญจา 4 คันประกอบเกียรติยศ ภายหลังสมเด็จพระเจ้าอยู่หัวทรงพระกรุณาโปรดเกล้าฯ เลื่อนชั้นหีบทองทึบเป็นโกศแปดเหลี่ยม และในวันที่ 10 ตุลาคมปีเดียวกัน สมเด็จพระเทพรัตนราชสุดาฯ สยามบรมราชกุมารี ได้เสด็จพระราชดำเนินมาเป็นองค์ประธานในการพระราชทานเพลิงศพ
รายชื่อโรงเรียนในจังหวัดสุรินทร์
สำนักงานคณะกรรมการการศึกษาขั้นพื้นฐาน
เขตพื้นที่การศึกษาประถมศึกษาของจังหวัดสุรินทร์แบ่งดังนี้
สำนักงานเขตพื้นที่การศึกษามัธยมศึกษาสุรินทร์
จังหวัดสุรินทร์อยู่ในเขตพื้นที่การศึกษามัธยมศึกษาสุรินทร์ และมีโรงเรียนในสังกัดจำนวน 85 โรงเรียน โดยแบ่งเป็น 8 สหวิทยาเขตได้แก่
สำนักงานเขตพื้นที่การศึกษาประถมศึกษาสุรินทร์ เขต 1
สพป.สุรินทร์ เขต 1 มีพื้นที่ครอบคลุม 5 อำเภอทางตอนกลางของจังหวัด ได้แก่อำเภอเมืองสุรินทร์ อำเภอศีขรภูมิ อำเภอสำโรงทาบ อำเภอลำดวน และอำเภอเขวาสินรินทร์
สำนักงานเขตพื้นที่การศึกษาประถมศึกษาสุรินทร์ เขต 2
สพป.สุรินทร์ เขต 2 มีพื้นที่ครอบคลุม 6 อำเภอทางตอนเหนือของจังหวัด ได้แก่อำเภอรัตนบุรี อำเภอสนม อำเภอจอมพระ อำเภอท่าตูม และอำเภอชุมพลบุรี
สำนักบริหารงานการศึกษาพิเศษ
จังหวัดสุรินทร์มีโรงเรียนสังกัดสำนักบริหารงานการศึกษาพิเศษ 1 โรงเรียนได้แก่โรงเรียนโสตศึกษาจังหวัดสุรินทร์ ตั้งอยู่ที่ตำบลเชื้อเพลิง อำเภอปราสาท
องค์กรปกครองส่วนท้องถิ่น
จังหวัดสุรินทร์มีโรงเรียนสังกัดองค์กรปกครองส่วนท้องถิ่น 11 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่เทศบาลเมืองสุรินทร์ (3 โรงเรียน) และเทศบาลตำบล 8 แห่ง
ขี่ม้าชิงแชมป์โลก
ขี่ม้าชิงแชมป์โลก (FEI World Equestrian Games) เป็นการแข่งขันกีฬาขี่ม้าระดับนานาชาติหลัก และบริหารงานโดยสหพันธ์กีฬาขี่ม้านานาชาติ (FEI) จัดขึ้นทุก ๆ สี่ปี ครึ่งทางระหว่างชุดการแข่งขันกีฬาโอลิมปิกฤดูร้อนที่ต่อเนื่องกัน ตั้งแต่ปี ค.ศ. 1990 ก่อนปีนั้น สาขากีฬาประเภทบุคคลทั้ง 10 ของสหพันธ์ฯ ได้จัดการแข่งขันชิงแชมป์แยกจากกัน ซึ่งมักจะอยู่คนละประเทศ การแข่งขันขี่ม้าชิงแชมป์โลกยุคใหม่ใช้เวลามากกว่าสองสัปดาห์ และเช่นเดียวกับการแข่งขันกีฬาโอลิมปิก สถานที่จะหมุนเวียนไปยังส่วนต่าง ๆ ของโลก ผู้บังคับและม้าที่แข่งขันกันที่ขี่ม้าชิงแชมป์โลกต้องผ่านกระบวนการคัดเลือกที่เข้มงวด และแต่ละประเทศที่เข้าร่วมจะส่งทีมที่มีความโดดเด่นในตัวเอง ผ่านการแข่งขันในฐานะทีมที่ดีที่สุดของประเทศในแต่ละสาขากีฬา ในการแข่งขันปี ค.ศ. 2010 มีผู้เข้าร่วม 800 คนและม้าของพวกเขาจาก 57 ประเทศ
ตารางสรุปเหรียญรางวัล
จำนวนเหรียญล่าสุด (ณ ค.ศ. 2018) ของขี่ม้าชิงแชมป์โลก มีดังนี้:
จำนวนเหรียญจะเรียงตามเหรียญทองทั้งหมด จากนั้น เหรียญเงินทั้งหมด จากนั้น เหรียญทองแดงทั้งหมด ตามลำดับตัวอักษร ตารางไม่นับเหตุการณ์ก่อนปี ค.ศ. 1990
เวลามาตรฐานญี่ปุ่น
เวลามาตรฐานญี่ปุ่น (JST; 日本標準時 หรือ 中央標準時) เป็นเขตเวลามาตรฐานของประเทศญี่ปุ่น และเร็วกว่า UTC 9 ชั่วโมง ยกตัวอย่างเช่น หาก UTC เป็นเวลาเที่ยงคืน (00:00) ประเทศญี่ปุ่นจะเป็นเวลา 09:00 ประเทศญี่ปุ่นไม่มีการใช้เวลาออมแสง ถึงแม้ว่าระหว่างปี ค.ศ. 1948-1951 ประเทศญี่ปุ่นภายใต้ยึดครองสหรัฐอเมริกา เคยใช้เวลาออมแสงระหว่างวันอาทิตย์แรกของเดือนพฤษภาคม เมื่อเวลา 02:00 ไปจนถึงวันเสาร์ที่สองของเดือนกันยายน เมื่อเวลา 02:00 ยกเว้นปี ค.ศ. 1949 ที่เริ่มตั้งแต่วันอาทิตย์แรกของเดือนเมษายน จนถึงปัจจุบันมีความพยายามที่จะใช้เวลาออมแสงอีกครั้งในญี่ปุ่น แต่จนถึงปัจจุบันยังไม่มีการใช้แต่อย่างใด
จันทน์เทศปาปัว
จันทน์เทศปาปัว เป็นไม้ยืนต้นในสกุลจันทน์เทศ ถิ่นกำเนิดอยู่ในป่าในเกาะนิวกินี ใช้ทำเครื่องเทศที่เรียกจันทน์เทศเช่นเดียวกับจันทน์เทศหอม ใบเดี่ยว เรียงเวียน ดอกช่อ
เวลามาตรฐานญี่ปุ่น
เวลามาตรฐานญี่ปุ่นเป็นเวลาเดียวกับเวลามาตรฐานเกาหลี เวลามาตรฐานอินโดนีเซียตะวันออก และเวลายาคุทซก์ ระหว่างสงครามโลกครั้งที่สอง มักถูกเรียกว่า เวลามาตรฐานโตเกียว ในบริบทตะวันตก
สีสุวัตถิ์ ยุตติวงศ์
นักองค์มจะ(เทียบได้กับหม่อมเจ้า) สีสุวัตถิ์ ยุตติวงศ์(ស៊ីសុវត្ថិ យុត្តិវង្ស) เป็นเชื้อพระวงศ์ของราชวงศ์กัมพูชา ประสูติเมื่อ พ.ศ. 2456 ทรงสำเร็จการศึกษาระดับปริญญาเอกจากประเทศฝรั่งเศส และมีพระชายาเป็นชาวฝรั่งเศส ในการเลือกตั้งครั้งแรกของกัมพูชาในสมัยที่เป็นอาณานิคมซึ่งเป็นการเลือกตั้งสมาชิกสภาร่างรัฐธรรมนูญ พระองค์ได้จัดตั้งกรมประชาธิปไตยหรือพรรคประชาธิปไตยเข้าร่วมในการเลือกตั้ง นโยบายของพรรคเป็นประชาธิปไตยที่เน้นไปทางสังคมนิยมและต้องการเจรจาเกี่ยวกับเอกราชของกัมพูชาให้เร็วที่สุด พรรคของพระองค์ได้รับการสนับสนุนจากเจ้าหน้าที่ข้าราชการชั้นผู้น้อย คณะสงฆ์หัวสมัยใหม่ ศิษย์เก่าและนักเรียนปัจจุบันของลีเซสีสุวัตถิ์ และได้รับการสนับสนุนทางการเงินจากสมเด็จกรมพระสีสุวัตถิ์มุนีเรศ
ผลการเลือกตั้งปรากฏว่าพรรคประชาธิปไตยชนะการเลือกตั้ง ทำให้เกิดรอยร้าวในหมู่ชนชั้นนำของกัมพูชา นักองค์มจะสีสุวัตถิ์ ยุตติวงศ์ขึ้นมาเป็นนายกรัฐมนตรีเอง และทำให้สมเด็จกรมพระสีสุวัตถิ์ มุนีเรศหมดบทบาททางการเมือง พรรคของพระองค์ได้ร่างรัฐธรรมนูญให้สมัชชาแห่งชาติมีบทบาทค่อนข้างมาก และพระองค์พยายามเจรจาเรื่องเอกราชกับฝรั่งเศสอย่างรวดเร็ว แต่ไม่สำเร็จเพราะฝรั่งเศสไม่ยอมเจรจาด้วย อย่างไรก็ตาม พระองค์สิ้นพระชนม์ด้วยวัณโรคเมื่อ พ.ศ. 2490 ด้วยพระชนม์เพียง 45 ชันษา โดยมีข่าวลือว่าฝรั่งเศสอยู่เบื้องหลังการสิ้นพระชนม์ของพระองค์
สโมลยัน
สโมลยัน (Смолян; Smolyan) เป็นเมืองเล็ก ๆ ทางตอนใต้ของประเทศบัลแกเรีย ใกล้เส้นเขตแดนประเทศกรีซ เป็นเมืองพักตากอากาศสำหรับการเล่นสกี เป็นเมืองปกครองและศูนย์กลางอุตสาหกรรมของจังหวัดสโมลยัน จากข้อมูลเดือนกุมภาพันธ์ ค.ศ. 2011 มีประชากร 30,283 คน
ทางหลวงแผ่นดินหมายเลข 403
ทางหลวงแผ่นดินหมายเลข 403 สายนครศรีธรรมราช–กันตัง แบ่งออกเป็น 3 ช่วง ช่วงแรกเริ่มต้นจากอำเภอเมืองนครศรีธรรมราช จากนั้นก็วิ่งไปทางทิศตะวันตกเฉียงใต้ บรรจบกับทางหลวงแผ่นดินหมายเลข 41 ที่แยกสวนผัก ช่วงที่ 2 แยกจากทางหลวงแผ่นดินหมายเลข 41 บริเวณแยกบ้านจำปา วิ่งไปทางตะวันตก เข้าสู่ตัวอำเภอทุ่งสง จากนั้นวิ่งลงใต้ไปบรรจบกับทางหลวงแผ่นดินหมายเลข 419 ช่วงที่ 3 เริ่มต้นจากอำเภอเมืองตรัง ไปทางตะวันตกเฉียงใต้ สิ้นสุดที่อำเภอกันตัง
รายละเอียดของเส้นทาง
ทางหลวงแผ่นดินหมายเลข 403 เป็นเส้นทางหลักที่เชื่อมระหว่างจังหวัดนครศรีธรรมราชกับจังหวัดตรัง โดยมีเส้นทางช่วงแรกเริ่มจากสี่แยกหัวถนน อำเภอเมืองนครศรีธรรมราช ซึ่งเป็นจุดเริ่มต้นของทางหลวงแผ่นดินหมายเลข 408 และทางหลวงแผ่นดินหมายเลข 4013 ด้วย เส้นทางในช่วงแรกเป็นถนนลาดยาง 4 ช่องจราจร มีเกาะกลางถนนคั่นกลาง วิ่งไปทางตะวันตกเฉียงใต้ เส้นทางราบเรียบ ผ่านอำเภอพระพรหม อำเภอร่อนพิบูลย์ และสิ้นสุดโดยบรรจบกับทางหลวงแผ่นดินหมายเลข 41 ที่สามแยกสวนผัก ระยะทางประมาณ 35 กิโลเมตร
ช่วงที่ 2 เริ่มจากสามแยกบ้านจำปาแยกจากทางหลวงแผ่นดินหมายเลข 41 ด้านทิศเหนือ วิ่งไปทางตะวันตกขนานกับทางหลวงแผ่นดินหมายเลข 41 ทางช่วงแรกเป็นถนนลาดยาง 2 ช่องจราจรเลียบไปตามไหล่เขาเตี้ย ๆ จากนั้นได้ขยายเป็น 4 ช่องจราจร เข้าสู่ตัวอำเภอทุ่งสง จากนั้นมุ่งลงใต้ ข้ามทางหลวงแผ่นดินหมายเลข 41 เข้าสู่จังหวัดตรัง และบรรจบกับทางหลวงแผ่นดินหมายเลข 419 ระยะทางประมาณ 79 กิโลเมตร อยู่ในจังหวัดนครศรีธรรมราชประมาณ 30 กิโลเมตร และอยู่ในจังหวัดตรังประมาณ 49 กิโลเมตร
ช่วงที่ 3 เริ่มจากอำเภอเมืองตรัง มุ่งไปทางตะวันตกเฉียงใต้ สิ้นสุดที่อำเภอกันตัง ระยะทางประมาณ 20 กิโลเมตร
เดิมที เส้นทางช่วงที่ 1 และช่วงที่ 2 เป็นเส้นทางเดียวกัน แต่เมื่อมีการก่อสร้างทางหลวงแผ่นดินหมายเลข 41 ช่วงจังหวัดสุราษฎร์ธานี-อำเภอทุ่งสง-จังหวัดพัทลุง จึงได้ใช้ทางหลวงแผ่นดินหมายเลข 403 ช่วงแยกสวนผัก ถึงแยกบ้านจำปา ซึ่งเป็นช่วงที่ข้ามภูเขา มาเป็นส่วนหนึ่งของทางหลวงแผ่นดินหมายเลข 41 แทน
แอนจิลา ลี
แอนจิลา ลี (Angela Lee) เกิดเมื่อวันที่ 8 กรกฎาคม ค.ศ. 1996 เป็นนักต่อสู้แบบผสมชาวแคนาดา-อเมริกันเชื้อสายเอเชีย ลีเกิดที่เมืองแวนคูเวอร์ แต่ย้ายไปอยู่ในฮาวายตั้งแต่อายุ 7 ขวบ พ่อของเขามาจากสิงคโปร์ แม่ของเขามาจากเกาหลีใต้ ซึ่งทั้งคู่เป็นนักต่อสู้แบบผสม จึงทำให้เธอเริ่มฝึกซ้อมมาตั้งแต่เด็กตอนอายุ 6 ขวบ และมีน้องชายชื่อคริสเตียน ลีเป็นนักต่อสู้แบบผสมเช่นเดียวกัน ปัจจุบันลีสังกัดอยู่ในวันแชมเปียนชิพ
พัตมอส
พัตมอส (กรีก, Πάτμος; Patmo; Patmos) เป็นเกาะเล็ก ๆ ของประเทศกรีซ ในทะเลอีเจียน หนึ่งในเกาะทางเหนือสุดของหมู่เกาะโดเดคะนีส มีประชากร 2,998 คน และมีพื้นที่ 34.05 ตร.กม.
Halammohydridae
Halammohydridae เป็นสกุลของไนดาเรียที่อยู่ในวงศ์ Actinulida.
สปีชีส์ในสกุล ได้แก่:
หูฉลาม
thumb|250px|หูฉลามปรุงเสร็จ หูฉลาม หรือ ซุปหูฉลาม หรือ ฮื่อฉี่ ในสำเนียงแต้จิ๋ว (จีนตัวเต็ม: 魚翅, จีนตัวย่อ: 鱼翅) เป็นอาหารจีนที่มีชื่อเสียงและรู้จักกันดีอย่างหนึ่ง ประวัติของหูฉลามนั้นย้อนไปได้ถึงสมัยราชวงศ์หมิง
หูฉลาม นั้นปรุงมาจากครีบส่วนต่าง ๆ ของปลาฉลาม โดยใช้วิธีการปรุงคล้ายกับกระเพาะปลา คือ มีความหนีดคาว และมีส่วนผสมอย่างอื่น เช่น เนื้อไก่, เนื้อหมู, ขาหมู, กระดูกไก่, กระดูกหมู และเครื่องยาจีนต่าง ๆ
ซึ่งครีบของปลาฉลามนั้น มีลักษณะเป็นกระดูกอ่อนที่แบ่งออกได้เป็นสองส่วน คือฐานครีบและก้านครีบ ซึ่งเป็นกระดูกที่มีลักษณะเป็นเส้น ๆ เพื่อช่วยให้ปลาฉลามสามารถแผ่ครีบออกได้ ซึ่งส่วนที่นำมาทำเป็นหูฉลามนั้น ก็คือ ก้านครีบ ซึ่งต้องผ่านกระบวนการหลายอย่าง ตั้งแต่การแตกแห้ง ต้มจนเปื่อย และขูดหนังทิ้งจนเหลือแต่กระดูกอ่อน
โดยมีความเชื่อกันว่าหูฉลามที่นำมาต้มจนเปื่อยและตุ๋นจนได้ที่จะกลายเป็นอาหารวิเศษในการบำรุงร่างกาย แต่คุณค่าในทางอาหารแล้ว หูฉลามหนึ่งชามมีค่าเท่ากับไข่เป็ดฟองเดียวเท่านั้น
หูฉลาม จัดว่าเป็นอาหารที่มีราคาแพง เป็นอาหารหลักในช่วงงานเทศกาลต่าง ๆ เช่น เทศกาลตรุษจีน, งานแต่งงานในจีน, ฮ่องกง, ไต้หวัน และอีกหลายประเทศที่มีชาวจีนอาศัยอยู่ อาทิเช่น สิงคโปร์ ไทย โดยภัตตาคารแห่งหนึ่งในสิงคโปร์ ขายหูฉลามในราคาจานละ 16 ดอลลาร์
จากการขายหูฉลามนั้น ทำให้ทั่วโลกมีการล่าปลาฉลามเพื่อตัดเอาครีบมาทำเป็นหูฉลามมากขึ้น รายงานของกองทุนสัตว์ป่าโลก (WWF) ระบุว่า มีปลาฉลามจำนวนกว่า 73 ล้านตัวถูกฆ่าในทุก ๆ ปี และในปี ค.ศ. 2010 มีสปีชีส์ปลาฉลามกว่า 180 สปีชีส์ ที่ถูกคุกคามเทียบกับปี ค.ศ. 2000 ที่ถูกคุกคามเพียง 15 สปีชีส์ ในราคาขายปลีกกิโลกรัมละหลายร้อยดอลลาร์ ซึ่งในปัจจุบัน ได้มีการรณรงค์จากหลายภาคส่วนให้มีการลดละการบริโภคหูฉลามมากขึ้น
ประเทศไทยถือว่าเป็นประเทศหนึ่งที่เป็นศูนย์กลางการค้าหูฉลามมากที่สุดแห่งหนึ่งของโลก เฉพาะแค่ในพื้นที่กรุงเทพมหานคร ก็มีภัตตาคารขายหูฉลามมากกว่า 100 ร้านแล้ว และจากการศึกษาพบว่า หูฉลามเป็นหนึ่งในเมนูอาหารยอดนิยมของชาวไทย โดยจะพบได้มากถึงร้อยละ 60 ทั้งในงานเลี้ยงสังสรรค์ หรือมื้ออาหารตามปกติ
การใช้กำลังเกินกว่าเหตุโดยตำรวจ
การใช้กำลังเกินกว่าเหตุโดยตำรวจ (police brutality) หมายถึงการใช้กำลังโดยตำรวจหรือเจ้าพนักงานผู้บังคับใช้กฎหมายโดยเกินความจำเป็น (excessive) และไม่มีเหตุอันควร (unwarranted) ถือเป็นการประพฤติมิชอบของตำรวจขั้นรุนแรงและเป็นการละเมิดสิทธิมนุษยชน
ตัวอย่างของการใช้กำลังเกินกว่าเหตุ เช่น การตี ยิง กดลงกับพื้น ใช้ปืนไฟฟ้า โดยไม่มีเหตุสมควร
สนามกีฬากลางจังหวัดนครสวรรค์
สนามกีฬาจังหวัดนครสวรรค์ ตั้งอยู่ภายในอาณาเขตของโรงเรียนกีฬาจังหวัดนครสวรรค์ อำเภอเมืองนครสวรรค์ จังหวัดนครสวรรค์ มีความจุทั้งหมด 15,000 ที่นั่ง ปัจจุบันเป็นสนามเหย้าของสโมสรฟุตบอลนครสวรรค์
กิ๊บ เกศรินทร์
กิ๊บ เกศรินทร์ ในชื่อจริงว่า เกศรินทร์ วงศ์ฤทธิ์ไกรสกุล เป็นนักร้องเพลงลูกทุ่ง เป็นคนจังหวัด เชียงราย อำเภอแม่ฟ้าหลวง อัลบั่ม ชุดแรก กาสะลองครองใจ ในสังกัด ตรีบุปผาโปรโมชั่น ในงานเพลงชุดนี้มีเพลงน่าฟัง จะรักใครดี อย่าว่าหนูนะ เรียบเรียง เสียงประสาน อ.หมู กิตติศักดิ์ อ.ทลู มีผลงานเพลงของ อ.พีระ ตรีบุปผา สำราญ รักคำ โปรดิวเซอร์ ระพี ตรีบุปผา
ซัลโต (ประเทศอุรุกวัย)
ซัลโต (Salto) เป็นเมืองหลักของจังหวัดซัลโต อยู่ทางตะวันตกเฉียงเหนือของประเทศอุรุกวัย เป็นเมืองท่าตรงจุดเริ่มต้นเส้นเดินเรือบนฝั่งตะวันออกของแม่น้ำอุรุกวัย ตรงข้ามกับเมืองกองกอร์เดียของประเทศอาร์เจนตินา เมืองมีประชากร 104,028 คน (ค.ศ. 2011) เป็นเมืองที่มีประชากรมากเป็นอันดับ 2 ของอุรุกวัย
กีฬาเบสบอลในโอลิมปิกฤดูร้อน 1992
การแข่งขันเบสบอลในโอลิมปิกฤดูร้อน 1992 เป็นการแข่งขันกีฬาเบสบอลในกีฬาโอลิมปิกฤดูร้อนครั้งที่ 25 ที่เมืองบาร์เซโลนา ประเทศสเปน ระหว่างวันที่ 26 กรกฎาคม - 5 สิงหาคม พ.ศ. 2539 จัดขึ้นที่สนาม Estadi La Feixa Llarga (L'Hospitalet de Llobregat) และ Camp Municipal de Beisbol de Viladecans (Viladecans) ซึ่งการแข่งขันกีฬาเบสบอลครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน คน จาก 8 ประเทศ
กรานิต จากา
กรานิต จากา (Granit Xhaka; เกิดเมื่อวันที่ 27 กันยายน ค.ศ. 1992) เป็นนักฟุตบอลอาชีพชาวสวิส ปัจจุบันเล่นในตำแหน่งกองกลางให้กับสโมสรไบเออร์ 04 เลเวอร์คูเซินในบุนเดสลีกา และทีมชาติสวิตเซอร์แลนด์
จากาได้รับฉายาว่าเป็น "ชไวน์ชไตเกอร์หนุ่ม" (Young Schweinsteiger) จากอ็อทท์มาร์ ฮิทซ์เฟ็ลท์ ผู้จัดการทีมชาติสวิตเซอร์แลนด์ และได้รับฉายาว่า "ไอน์สไตน์น้อย" (Little Einstein) จากวาลอน เบห์รามี เพื่อนร่วมทีมชาติ เนื่องจากเป็นผู้ที่ชื่นชอบเรื่องวิทยาศาสตร์มาก
จากาเกิดที่เมืองบาเซิล ประเทศสวิตเซอร์แลนด์ โดยมีพ่อแม่เป็นชาวคอซอวอเชื้อสายแอลเบเนีย อพยพจากคอซอวอมาสู่สวิตเซอร์แลนด์ตั้งแต่ทั้งคู่ยังไม่มีลูก    พี่ชายของจากา คือ เทาลันต์ จากา นั้นก็เป็นนักฟุตบอลเล่นใหักับทีมชาติแอลเบเนีย โดยแต่เดิมนั้นจากามีความต้องการที่จะเล่นให้กับแอลเบเนีย แต่ทว่าทางแอลเบเนียไม่ได้ให้ความสนใจ ประกอบกับมีการปรับปรุงทีม  จากาเลยตัดสินใจเลือกที่จะเล่นให้กับสวิตเซอร์แลนด์
จากามีชื่อเสียงโด่งดังจากการเล่นให้กับโบรุสซีอาเมินเชินกลัทบัคในบุนเดิสลีกา เยอรมนี ในฐานะกัปตันทีมด้วยอายุเพียง 23 ปี ได้ชื่อว่าเก่งในเรื่องการวางลูกบอลยาวและการสกัดคู่แข่งขันอย่างเด็ดขาดหนักหน่วง ซึ่งก่อนหน้านั้นจากาเล่นให้กับบาเซิลในฤดูกาล 2011–12 ที่เอาชนะแมนเชสเตอร์ยูไนเต็ดในรอบ 16 ทีมสุดท้ายของรายการยูฟ่าแชมเปียนส์ลีกฤดูกาลเดียวกันมาแล้ว ก่อนจะย้ายไปโบรุสเซียเมินเชนกลัดบัดด้วยค่าตัว 8.5 ล้านยูโร และในระดับทีมชาติ ก็เคยติดทีมชาติสวิตเซอร์แลนด์ชุดอายุไม่เกิน 17 ปี (ร่วมรุ่นเดียวกับชาริล ชัปปุยส์) และได้ลงเล่นในฟุตบอลโลกเยาวชน 2009 ที่ไนจีเรีย และได้แชมป์มาแล้ว โดยในนัดชิงชนะเลิศเป็นผู้จ่ายลูกบอลให้เพื่อนร่วมทีมทำประตูได้ด้วย และกับทีมชาติชุดใหญ่ ได้เคยลงเล่นในฟุตบอลโลก 2014 ที่บราซิล 4 นัด โดยทำประตูได้ในนัดที่แพ้ให้กับฝรั่งเศสไป 5–2
กรานิต จากา ย้ายมาร่วมกับอาร์เซนอลในพรีเมียร์ลีก อังกฤษ ในวันที่ 21 พฤษภาคม ค.ศ. 2016 หลังจบพรีเมียร์ลีก ฤดูกาล 2015–16 ไม่กี่วัน และก่อนการแข่งขันฟุตบอลชิงแชมป์แห่งชาติยุโรป 2016 ที่ฝรั่งเศส จะเริ่มต้นขึ้นไม่นาน โดยเชื่อว่ามีค่าตัว 35 ล้านปอนด์ (ประมาณ 1,815 ล้านบาท) ด้วยสัญญา 4 ปี และได้รับค่าจ้างสัปดาห์ละ 110,000 ปอนด์ (ประมาณ 5.7 ล้านบาท) และมีการเปิดตัวอย่างเป็นทางการ 2 วันหลังจากนั้น โดยก่อนหน้านั้นได้รับความสนใจจากหลายสโมสรชั้นนำ เช่น ลิเวอร์พูล, บาเยิร์นมิวนิก
ในฟุตบอลชิงแชมป์แห่งชาติยุโรป 2016 หรือ ยูโร 2016 จากาได้ลงเล่นให้กับสวิตเซอร์แลนด์ในรอบแรก โดยพบกับแอลเบเนีย ที่มีพี่ชาย คือ เทาลันต์ จากา อยู่ด้วย ซึ่งเป็นครั้งแรกด้วยในประวัติศาสตร์ของฟุตบอลชิงแชมป์แห่งชาติยุโรปที่พี่น้องแท้ ๆ แต่อยู่กันคนละทีม และต้องมาแข่งขันกัน ผลปรากฏว่าสวิตเซอร์แลนด์ชนะไปได้ 0–1 ในนาทีที่ 5 โดยที่จากาได้รับเลือกให้เป็นแมนออฟเดอะแมตช์ และในนัดที่สอง ที่พบกับโรมาเนีย ก็ได้รับเลือกให้เป็นแมนออฟเดอะแมตช์อีกครั้ง แต่ในรอบ 16 ทีม หรือรอบแพ้คัดออก สวิตเซอร์แลนด์ที่ผ่านเข้าสู่รอบนี้ด้วยการเป็นทีมอันดับสองของกลุ่มเอ พบกับโปรตุเกส ซึ่งเป็นทีมที่ได้อันดับสามดีที่สุดทีมหนึ่งจากจำนวนหกทีม ผลปรากฏว่าเสมอกันไปในเวลา 120 นาที 1–1 จึงต้องตัดสินกันด้วยการดวลจุดโทษ จากาเป็นผู้ยิงคนที่สองของสวิตเซอร์แลนด์ และเป็นคนเดียวที่ยิงไม่เข้า จึงทำให้สวิตเซอร์แลนด์แพ้ไปในการดวลจุดโทษ 4–5 ประตู
ต่อมา ในการแข่งขันฟุตบอลโลก 2018 รอบคัดเลือก โซนยุโรป สวิสเซอร์แลนด์พบโปรตุเกส ปรากฏว่าสวิสเซอร์แลนด์เอาชนะไปได้ 2–0 แต่ในนาทีที่ 90 จากาถูกใบเหลืองเป็นใบที่ 2 กลายเป็นใบแดง ถูกไล่ออก
จากา ยิงให้กับอาร์เซนอลได้เป็นลูกแรก ในช่วงทดเวลาท้ายครึ่งหลัง ของนัดที่ 5 พรีเมียร์ลีก ฤดูกาล 2016–17 จากการถูกเปลี่ยนตัวลงมาในฐานะตัวสำรองแทนที่ซานตี กาซอร์ลา ที่พบกับฮัลล์ซิตี ที่สนามเคซีสเตเดียม ด้วยลูกยิงไกลระยะ 30 หลา นับเป็นประตูที่ 4 ของการแข่งขัน ทำให้อาร์เซนอลเอาชนะไปได้ 1–4
วังตลาดน้อย
วังตลาดน้อย เป็นที่ประทับของพระเจ้าบรมวงศ์เธอ พระองค์เจ้าโสณบัณฑิต กรมขุนพิทยลาภพฤฒิธาดา
ประวัติ
พระเจ้าบรมวงศ์เธอ พระองค์เจ้าโสณบัณฑิต กรมขุนพิทยลาภพฤฒิธาดา เดิมทรงประทับอยู่ที่วังปากคลองตลาด บ้านเดิมของเจ้าจอมมารดาวาด ใกล้ปากคลองตลาด ต่อมาพระบาทสมเด็จพระจอมเกล้าเจ้าอยู่หัว โปรดฯให้สร้างวังตลาดน้อย ที่ถนนเจริญกรุงใกล้กับสะพานเหล็กล่าง จึงทรงย้ายไปประทับที่วังตลาดน้อยตลอดพระชนม์ชีพ
ปัจจุบัน
ปัจจุบันวังตลาดน้อย ได้ถูกรื้อลง เหลือเพียงซากกำแพงยังคงปรากฏอยู่ให้เห็น ซึ่งซากกำแพงนี้เคยถูกไฟไหม้เมื่อวันที่ 31 ธันวาคม พ.ศ. 2555
ผู้บ่าวไทบ้าน อีสานอินดี้
ผู้บ่าวไทบ้าน อีสานอินดี้ หรือ ผบ.ทบ เป็นภาพยนตร์แนว โรแมนติก คอมเมดี้ ผลงานการกำกับโดย อุเทน ศรีริวิ ออกฉายในวันที่ 5 มิถุนายน พ.ศ. 2557โดยมีเนื้อหาเป็นภาษาอีสานทั้งเรื่อง
เนื้อเรื่อง
เรื่องราวของ ทองคำ อาร์ตี้ ธนฉัตร ตุลยฉัตร หนุ่มอีสานบ้านนอกที่ฝันอยากเป็นผู้กำกับหนังอันโด่งดัง ท่ามกลางความฝันลมๆ แล้งๆ ทองคำ เฝ้ารอ ปราณี (ณภัสนันท์ (ชูติมา) วันดึก) สาวคนรักที่ไปทำงานเมืองนอกหวังกลับมาแต่งงานกัน ทองคำมีเพียงไก่ชนตัวหนึ่งที่ปราณีให้ไว้ก่อนไปเมืองนอกและกลุ่มผู้บ่าวไทบ้านเป็นเพื่อน ความซวยของทองคำเกิดขึ้นเมื่อไก่ตัวรักถูกเพื่อนขโมยไปต้ม ทองคำเสียใจมากที่สุด และต้องเสียใจอีกครั้ง ในวันที่ปราณีกลับมาจากเมืองนอกพร้อมแฟนฝรั่งชาวอังกฤษเพื่อจะมาไถนาให้แม่ยายในช่วงฤดูทำข้าว(เดือนมิถุนายน) ทำให้ทองคำอกหักทันที  มีเพียงเพื่อนผู้บ่าวไทบ้านคอยปลอบใจ และทองคำจะทำยังไงกับความเป็นไทบ้านลูกอีสานเพื่อดึงใจแฟนสาวไม่ให้กลับเมืองนอกกับแฟนฝรั่งหลังฤดูทำนาเสร็จ
สโมสรฟุตบอลหนองบัว พิชญในฤดูกาล 2561
สโมสรฟุตบอลหนองบัว พิชญในฤดูกาล 2561 เป็นฤดูกาลที่สองของ หนองบัว พิชญ ใน ไทยลีก 2. ฤดูกาลนี้หนองบัว พิชญได้เข้าร่วมการแข่งขันใน ไทยลีก 2, เอฟเอคัพ และ ลีกคัพ
สี่สหายล่าไอเย็น
สี่สหาย ล่าไอเย็น เป็นแอนิเมชันแนวผจญภัยแฟนตาซีซึ่งผลิตโดยบริษัทวิธิตาแอนิเมชัน ในเครือบรรลือกรุ๊ป ออกอากาศทางสถานีโทรทัศน์สีกองทัพบกช่อง 7 ทุกวันอังคาร และวันพุธ เวลา 18.00-18.15 น. โดยเริ่มตอนแรกเมื่อวันที่ 8 ตุลาคม พ.ศ. 2551
จุดประสงค์ของแอนิเมชันเพื่อปลูกจิตสำนึกแก่กับเยาวชนไทยและครอบครัว ให้รู้และตระหนักถึงปัญหาสภาวะโลกร้อน ทราบถึงสาเหตุที่แท้จริงและวิธีการแก้ไขที่ถูกต้องอย่างจริงจัง ทั้งยังได้มีการนำเอา สัญลักษณ์อย่าง "ผลึกน้ำแข็งเทียม" และ "เทพธิดาน้ำแข็ง" เป็นตัวเดินเรื่องโดยมีกลิ่นอายของความเป็นการ์ตูนญี่ปุ่น สอดแทรกสาระถึงสาเหตุของการเกิดสภาวะโลกร้อน วิธีการช่วยลดโลกร้อนแบบปฏิบัติได้จริง พร้อมเสนอสิ่งประดิษฐ์ที่ถูกค้นพบใหม่ ๆ บนโลกใบนี้
เนื้อเรื่อง
4 สหายล่าไอเย็น เป็นเรื่องราวการเดินทางทั่วโลกพร้อมภารกิจสำคัญในการฝ่าฝันอุปสรรคต่าง ๆ ในการตามล่าหาองศาไอเย็นให้เต็มผลึกน้ำแข็งเทียมเพื่อหยุดสภาวะโลกร้อน นำทีมโดยเด็กชายนักประดิษฐ์วัย 12 ปี จากขั้วโลกเหนือที่อยากเห็นทุกคนมีความสุข จึงร่วมขบวนการเดินทางตามล่าหาไอเย็นกับเพื่อนที่เป็นสัตว์อีก 3 ตัวที่ต่างมีอุดมการณ์ร่วมกัน ได้แก่ หมีสีน้ำตาลสายพันธุ์อลาสก้า เพนกวินเพื่อนตัวเล็กใจใหญ่ แมวน้ำสาวน้อยน่ารักที่รอบรู้ทุกอย่าง
เกมมหัศจรรย์คนพันลึก
เกมมหัศจรรย์คนพันลึก เป็นการ์ตูนญี่ปุ่นแนวแฟนตาซีวิทยาศาสตร์ ผลงานของ มินาริ เอ็นโด เริ่มลงตีพิมพ์ในนิตยสาร G แฟนตาซีรายเดือน ตั้งแต่ฉบับประจำเดือนธันวาคม พ.ศ. 2542 จากนั้นก็ย้ายไปลงตีพิมพ์ในนิตยสาร คอมิก ZERO-SUM ตั้งแต่ฉบับประจำเดือนสิงหาคม พ.ศ. 2545 จนถึงปัจจุบัน โดยมีฉบับรวมเล่มออกมาถึงเล่ม 10 ส่วนในประเทศไทย ได้ลิขสิทธิ์จัดพิมพ์โดย สยามอินเตอร์คอมิกส์
ในปี พ.ศ. 2547 เกมมหัศจรรย์คนพันลึก ได้ถูกดัดแปลงเป็นดราม่าซีดี และในปี พ.ศ. 2551 ก็ได้รับการสร้างเป็นอนิเมะ ความยาว 10 ตอนจบ ออกอากาศในระบบ UHF
ณฐพร เตมีรักษ์
ณฐพร เตมีรักษ์ (เกิด 6 กุมภาพันธ์ พ.ศ. 2532) ชื่อเล่น แต้ว เป็นนักแสดง นางแบบ นักร้องชาวไทยเชื้อสายจีน สังกัดสถานีวิทยุโทรทัศน์ไทยทีวีสีช่อง 3 มีผลงานสร้างชื่อจากบทบาท "เจ้าหญิงสร้อยฟ้า" จากละครซีรีส์ชุด สุภาพบุรุษจุฑาเทพ ตอน คุณชายรัชชานนท์ และบทบาท "คำแก้ว/เจ้าแม่นาคี" จากละคร นาคี
ประวัติ
ณฐพรเกิดเมื่อวันที่ 6 กุมภาพันธ์ พ.ศ. 2532 ณ โรงพยาบาลภูมิพลอดุลยเดช กรุงเทพมหานคร เป็นบุตรคนที่สองจากทั้งหมดสองคนของ พลอากาศตรีณรงค์ เตมีรักษ์ และ นางรวงทอง เตมีรักษ์ ครอบครัวฝั่งบิดามีเชื้อสายมอญ มีความสามารถพิเศษในการเล่นดนตรีไทย เช่น จะเข้ ซอ เปียโน รำไทย และการเต้น
ณฐพรสำเร็จการศึกษาชั้นอนุบาลและประถมศึกษาจากโรงเรียนพระมารดานิจจานุเคราะห์ ชั้นมัธยมศึกษาต้นและปลายจากโรงเรียนบดินทรเดชา (สิงห์ สิงหเสนี) และระดับปริญญาตรีจากคณะสถาปัตยกรรมศาสตร์ จุฬาลงกรณ์มหาวิทยาลัย ได้รับเกียรตินิยมอันดับสอง เข้ารับพระราชทานปริญญาบัตรเมื่อวันศุกร์ ที่ 20 กรกฎาคม พ.ศ. 2555 ทั้งยังได้เป็นผู้อัญเชิญตราพระเกี้ยวของ จุฬาลงกรณ์มหาวิทยาลัย ใน งานฟุตบอลประเพณีจุฬาฯ-ธรรมศาสตร์ ครั้งที่ 66 เมื่อวันที่ 16 มกราคม พ.ศ. 2553
วงการบันเทิง
ณฐพรเข้าสู่วงการบันเทิงจากงานโฆษณา รวมทั้งการถ่ายโฆษณานมกล่องพร้อมดื่มในต่างประเทศ ร่วมกับดาราจีน หลิว อี้เฟย์ และอี้ เจี้ยนเหลียน ออกอากาศในประเทศจีน และถ่ายมิวสิกวิดีโอ และได้แสดงภาพยนตร์เรื่องแรก เด็กหอ จากนั้นก็ได้ทำหน้าที่เป็นผู้ประกาศแจ้งการเข้ารายการของสถานีโทรทัศน์สีกองทัพบกช่อง 7 ก่อนตัดสินใจเข้ามาคัดเลือกเป็นนักแสดงของช่อง 3 และผ่านการทดสอบจนได้เข้ามาอยู่ในสังกัด ภายใต้กลุ่มพาวเวอร์ทรี ผลงานละครเรื่องแรกคือ น่ารัก คู่กับการิน ศตายุ และมีผลงานที่ทำให้เป็นที่รู้จักมากขึ้นคือละครย้อนยุคเรื่อง ดงผู้ดี คู่กับกฤษฎา พรเวโรจน์
ในปี 2556 ณฐพรได้ร่วมแสดงในละครฉลองครบรอบ 43 ปี ไทยทีวีสีช่อง 3 สุภาพบุรุษจุฑาเทพ ตอน คุณชายรัชชานนท์ ในบทบาท "เจ้าหญิงสร้อยฟ้า" ซึ่งเป็นเรื่องแรกที่ได้พูดภาษาไทยถิ่นอีสานทั้งเรื่อง จนได้รับคำชมจากแฟนละคร และทำให้เธอได้รับรางวัลโทรทัศน์ทองคำและคมชัดลึก อวอร์ด ครั้งที่ 11 สาขานักแสดงนำหญิงยอดเยี่ยม
ในปี 2561 ณฐพรได้ร่วมแสดงในละครอิงประวัติศาสตร์เรื่อง หนึ่งด้าวฟ้าเดียว และละครโรแมนติก-ดราม่าเรื่อง เกมเสน่หา ในบทบาท "เหมือนชนก" คุณหนูอารมณ์ร้าย ซึ่งนับว่าเป็นการพลิกบทบาทมารับบทนางเอกร้ายครั้งแรก และละครทั้งสองเธอแสดงคู่กับจิรายุ ตั้งศรีสุข
ผลการสำรวจความนิยมและสื่อบันเทิงต่าง ๆ
ณฐพรได้รับการยกให้เป็นนางเอกที่มีความประพฤติดี วางตัวดี ไร้ข่าวฉาว หลายคนยกให้เธอเป็นเจ้าหญิงวงการบันเทิงคนต่อไป และเธอได้รับการยกให้เป็นนักแสดงที่มีฝีมือการแสดงดีจากสื่อบันเทิงต่าง ๆ เธอพิสูจน์ให้เห็นตั้งแต่แสดงในซีรีส์ สุภาพบุรุษจุฑาเทพ ตอน คุณชายรัชชานนท์ และกลับมาเป็นสาวอีสานเต็มตัวอีกครั้งในละครเรื่อง นาคี แล้วยังมีละครเรื่อง รากนครา ที่สวมบทบาทสาวเหนือ สิ่งเหล่านี้ล้วนเป็นเครื่องพิสูจน์ว่า นางเอกสาวคนนี้มีฝีมือยอดเยี่ยม
ในปี 2556 ณฐพรได้รับ รางวัลโทรทัศน์ทองคำ และรางวัล คมชัดลึก อวอร์ด ครั้งที่ 11 สาขานักแสดงนำหญิงยอดเยี่ยม จากละครซีรีส์ สุภาพบุรุษจุฑาเทพ ตอน คุณชายรัชชานนท์
ในปี 2559 เธอได้รับเลือกให้เป็นแบรนด์แอมบาสเดอร์ Shiseido คนแรกของประเทศไทย แบรนด์เครื่องสำอางชั้นนำในประเทศญี่ปุ่น ด้วยภาพลักษณ์ที่ดีและไม่มีข่าวฉาว ในเดือนธันวาคมสำนักงานวิจัยซูเปอร์โพล เผยผลสำรวจเรื่องที่สุดแห่งความบันเทิง จากประชาชนทุกสาขาอาชีพจำนวน 1,241 คน เธออยู่อันดับหนึ่งดาราหญิงที่ประชาชนชื่นชอบมากที่สุดแห่งปี 2559 ได้คะแนนร้อยละ 54.5% ขณะที่กรุงเทพโพลล์ เผยผลสำรวจความคิดเห็นประชาชนเรื่อง “ที่สุดแห่งปี 2559” โดยเก็บข้อมูลจากประชาชนในกรุงเทพฯ และปริมณฑล จำนวน 1,160 คน ที่มีอายุ 18 ปีขึ้นไป เธอยู่อันดับหนึ่งดาราหญิงที่มีผลงานโดดเด่นเป็นที่ชื่นชอบมากที่สุดในรอบปี ซึ่งได้คะแนนร้อยละ 27.6% และสวนดุสิตโพลได้สำรวจความคิดเห็นของประชาชน กรณี “ที่สุดแห่งปี” จากประชาชนทุกสาขาอาชีพทั่วประเทศ จำนวน 5,694 คน ในเดือนธันวาคม ซึ่งเธออยู่อันดับสอง ด้วยคะแนนร้อยละ 26.10% อีสานโพล เผยผลสำรวจเรื่อง "รางวัลแห่งปีของคนอีสาน ปี 2559" จากกลุ่มตัวอย่าง 2,530 คน เธออยู่อันดับหนึ่งนางเอกแห่งปี ได้คะแนนร้อยละ 15.1% นอกจากนี้ณฐพรยังได้รับฉายา “คำแก้ว ให้แต้วเกิด” ฉายาดาราประจำปี 2559 จากสมาคมนักข่าวบันเทิง ซึ่งฉายานี้ได้มาจากละครเรื่อง นาคี ที่ดังเปรี้ยงทั้งเรตติ้งและกระแสจนได้รับเสียงชื่นชมและความนิยมท่วมท้นเป็นประวัติศาสตร์ ติดเทรนด์อันดับหนึ่งกระแสโซเชียลยอดนิยมของโลก
ในปี 2560 ณฐพรได้รับการยกให้เป็น “นางเอกในดวงใจ” โดยหนังสือพิมพ์บันเทิงไทยรัฐได้สำรวจความคิดเห็นศิลปินดาราทั่วฟ้าเมืองไทยที่มีต่อเพื่อนพ้องพี่น้องวงการเดียวกัน ซึ่งเธอได้รับการจัดให้อยู่อันดับหนึ่งด้วยคะแนนร้อยละ 25.1% และเธอติดอันดับ Top 55 ดารา-ไอดอล fashion face award 2016 ซึ่งเธออยู่อันดับ 46 ใบหน้าที่เป็นเอกลักษณ์เหมาะสมกับวงการแฟชั่นฝ่ายหญิงของฝั่งเอเชีย โดยมีสาวไทยติดอันดับทั้งหมด 3 คน เป็นการคัดเลือกผู้มีชื่อเสียงจาก 40 ประเทศ โดยผู้เชี่ยวชาญกว่า 380 คน จากช่างภาพ ดีไซน์เนอร์ ช่างแต่งหน้า จาก 35,000 ภาพ + VDO ใช้เวลากว่า 3 เดือนในการคัดเลือก และจากกระแสละคร นาคี ฟีเวอร์ส่งผลให้ณฐพรได้รับความนิยมท่วมท้นอย่างต่อเนื่อง เธอได้รับรางวัลนักแสดงหญิงแห่งปี รางวัลไนน์เอ็นเตอร์เทน อวอร์ดส์ ครั้งที่ 10 และได้รับรางวัลนักแสดงนำหญิงยอดเยี่ยม รางวัลนาฏราช ครั้งที่ 8 รางวัลที่คนในวงการบันเทิงโหวตให้ ณฐพรยังได้รับเลือกให้เป็นแบรนด์แอมบาสเดอร์คนไทยคนแรกของ The Face Shop แบรนด์เครื่องสำอางอันดับ 1 จากประเทศเกาหลี ซึ่งนับเป็นครั้งแรกที่เดอะเฟสชอปใช้แบรนด์แอมบาสเดอร์ที่ไม่ใช่ชาวเกาหลี
ในปี 2561 ณฐพรยังคงรักษาตำแหน่ง “นางเอกในดวงใจ” ไว้ได้อีกปี โดยหนังสือพิมพ์บันเทิงไทยรัฐได้สำรวจความคิดเห็นศิลปินดาราทั่วฟ้าเมืองไทยที่มีต่อเพื่อนพ้องพี่น้องวงการเดียวกัน ซึ่งเธออยู่อันดับหนึ่งด้วยคะแนนร้อยละ 24.1% และเธอได้รับเลือกให้เป็นพรีเซ็นเตอร์ของ การท่องเที่ยวแห่งประเทศไทย เพื่อปลุกกระแสให้เกิดการเดินทางท่องเที่ยวในรูปแบบของภาพยนตร์โฆษณา ชุด "เที่ยวนอกกรอบ ออกไปเที่ยวเมืองรอง"
ในปี 2563 ณฐพรได้รับเลือกให้เป็นแบรนด์แอมบาสเดอร์ RADO คนแรกของประเทศไทย ผู้สรรสร้างนวัตกรรมเรือนเวลาระดับโลก สุดยอดงานออกแบบล้ำสมัย ผู้นำเทคโนโลยีด้านวัสดุศาสตร์ของวงการนาฬิกาจากสวิตเซอร์แลนด์ และในเดือนกุมภาพันธ์เธอได้ขึ้นแท่นเป็นหนึ่งในทีมผู้บริหารแบรนด์ wakingbee แบรนด์เสื้อผ้าแอคทีฟแวร์ชื่อดัง
พิจิตรา ทองเดช
พิจิตรา ทองเดช นักเทนนิสหญิงของไทย  มีอันดับโลกสูงสุด ประเภทเดี่ยว อันดับ 651 และประเภทคู่ อันดับ 525 เมื่อปี 2549
พิจิตราเริ่มเล่นเทนนิสเมื่ออายุ 6 ปี โดยมีบิดาเป็นผู้ฝึกสอน เป็นนักเทนนิสที่ชอบสไตล์บุกมากกว่าตั้งรับ และถนัดการเล่นบนฮาร์ดคอร์ต
Heterotentaculidae
Heterotentaculidae เป็นสกุลของไนดาเรียที่อยู่ในวงศ์ Anthoathecata.
สปีชีส์ในสกุล ได้แก่:
ปุนตาเดลเอสเต
ปุนตาเดลเอสเต (Punta del Este) เป็นเมืองและสถานที่พักตากอากาศบริเวณชายฝั่งของมหาสมุทรแอตแลนติก ในจังหวัดมัลโดนาโด ทางตะวันออกเฉียงใต้ของประเทศอุรุกวัย ตั้งอยู่ทางตะวันออกของกรุงมอนเตวิเดโอราว 140 กม. ถึงแม้ว่าเมืองจะมีประชากรตลอดทั้งปีประมาณ 9,280 คน แต่ในฤดูร้อนเป็นสถานที่ที่ได้รับความนิยมของนักท่องเที่ยว ทำให้มีจำนวนคนมากมายหลั่งไหลมาที่นี่
ทุนทางสังคม
ทุนทางสังคม (social capital) เป็นคำอธิบาย “ทุน” ในลักษณะใหม่ที่ไม่ใช่เพียงทุนทางเศรษฐกิจที่มุ่งหวังในการทำกำไรหรือแสวงหาผลประโยชน์สูงสุดของตัวเอง แต่ทุนทางสังคมมีลักษณะเป็นผลประโยชน์หรือต้นทุนส่วนรวมที่มาจากการช่วยเหลือและความร่วมมือกันระหว่างบุคคลและระหว่างกลุ่มต่างๆในสังคม (Putnum, 2000) โดยธนาคารโลก (World Bank) เห็นว่าทุนทางสังคม คือ สถาบัน ระบบ ความสัมพันธ์และบรรทัดฐานการปฏิบัติ (norm) ที่นำมาซึ่งปฏิสัมพันธ์ของสังคมทั้งในเชิงปริมาณและคุณภาพ เน้นถึงความสัมพันธ์เชื่อมโยงระหว่างกันไม่ใช่สถาบันหรือตัวบุคคลโดดๆ หรือจำนวนรวมกัน อีกทั้งองค์การเพื่อความร่วมมือทางเศรษฐกิจและการพัฒนา (Organization for Economic Co-operation and Development: OECD) เห็นว่าทุนทางสังคม คือ การเชื่อมโยงของบุคคลเป็นเครือข่ายทางสังคมบนพื้นฐานความเชื่อถือ ไว้วางใจซึ่งกันและกัน (trust) และมีมาตรฐานในการทำงานร่วมกัน
อรรถาธิบาย
อย่างไรก็ดี ในระดับสากลคำว่าทุนทางสังคมก็ยังมีอีกหลายนิยามที่อาจจะสอดคล้องหรือขัดแย้งในบางประเด็น แต่จุดร่วมที่มีอยู่ด้วยกันคือการใช้คำว่าทุนทางสังคมในการสร้างความร่วมมือทางสังคม ทุนทางสังคมโดยตัวของมันเองนั้นมิได้เป็นปัจจัยการผลิตโดยตรง หากแต่เป็นตัวกลางในการเข้าถึงปัจจัยการผลิตหรือทุนอื่น เช่น ข่าวสารข้อมูล ทุนมนุษย์ (human capital) ทุนกายภาพ (physical capital) ทรัพยากรธรรมชาติ (natural resources) เป็นต้น ในต้นทุนหรือราคาที่ถูกลง โดยผ่านความสัมพันธ์ทางสังคมหรือโครงสร้างทางสังคมที่แต่ละสมาชิกทำหน้าที่ตามบทบาทตัวเองอย่างเหมาะสม ทุนทางสังคมจึงเป็นรากฐานในความร่วมมือกันทางสังคม ซึ่งจะส่งเสริมทั้งการพัฒนาทางเศรษฐกิจอย่างยั่งยืนและพัฒนาการทางการเมือง
ตัวอย่างการนำไปใช้ในประเทศไทย
สำหรับสังคมไทย คำว่าทุนทางสังคมถูกนำมาใช้อย่างมากหลังจากการเกิดวิกฤติเศรษฐกิจ เนื่องจากปัญหาการจัดการทุนทางเศรษฐกิจ ทำให้เกิดการนำเข้าคำศัพท์ใหม่ๆ เกี่ยวกับการแสวงหาความร่วมมือมากกว่าการแข่งขันแสวงหากำไร คำว่าทุนทางสังคมจึงถูกนำเข้ามาใช้ในสังคมไทย โดยสำนักงานคณะกรรมการพัฒนาการเศรษฐกิจและสังคมแห่งชาติ (สศช.) ได้ให้ความหมายของทุนทางสังคมในบริบทของสังคมไทยว่าหมายถึงผลรวมของสิ่งดีงามต่างๆที่มีอยู่ในสังคม ทั้งในส่วนที่ได้จากการสั่งสมและการต่อยอด รวมถึงการรวมตัวของคนที่มีคุณภาพเพื่อสร้างประโยชน์ต่อส่วนรวม บนพื้นฐานของความไว้เนื้อเชื่อใจ สายใยแห่งความผูกพันและวัฒนธรรมที่ดีงาม ซึ่งหากนำมาพัฒนาและใช้ประโยชน์อย่างเหมาะสมแล้วจะเป็นปัจจัยสำคัญในการพัฒนาประเทศชาติและสังคมให้สมดุลและยั่งยืน
คำว่าทุนทางสังคมถูกนำไปใช้ในหลายบริบทและหลายความหมาย ในที่นี้จะขอยกตัวอย่างในทางการเมือง เช่น ในบทความของปิยะชาติ มงคลไชยสิทธิ์ (2548) กล่าวถึงทุนทางสังคมในฐานะที่เป็นปัจจัยหลักในการกำหนดพื้นฐานของความเป็นนักการเมืองและภาพพจน์ที่จะถูกสั่งสมออกมาเป็นนักการเมืองที่ดี ทำให้การประกอบอาชีพทางการเมืองมีความราบรื่นและส่งผลดีต่อประเทศชาติ ซึ่งในกรณีของรัฐบาล พ.ต.ท.ทักษิณ ชินวัตร มีพื้นฐานทุนทางสังคมมาจากพ่อค้าวาณิช ภาพของรัฐบาลและภาพพจน์ของรัฐมนตรีเหล่านั้น ในความรู้สึกของประชาชนทั่วไป จึงออกไปในทางตั้งข้อระแวง สงสัยไม่ค่อยจะไว้วางใจนัก โดยเฉพาะในเรื่องความซื่อสัตย์สุจริต เป็นความรู้สึกที่เหมือนกับการมองพ่อค้าวาณิชทั่วไปว่าเป็นพวกที่มุ่งแสวงหากำไรสูงสุดให้กับตนเองอย่างเดียวเป็นสำคัญมากกว่าจะคิดเจือจานรับใช้แผ่นดินด้วยความสุจริตใจ
อย่างไรก็ดี การทำความเข้าใจทุนทางสังคมไม่ใช่เป็นเพียงพื้นฐานส่วนบุคคล แต่ต้องมองในลักษณะองค์รวม เพราะทุนทางสังคมเป็นเรื่องของการจัดความสัมพันธ์ระหว่างบทบาทอันหลากหลายของสมาชิกในสังคมจนออกมาเป็นสถาบันที่อยู่บนความเชื่อใจ ความร่วมมือกัน และมีเครือข่ายระหว่างกัน จนสุดท้ายทุนทางสังคมจะเป็นพื้นฐานให้กับกิจกรรมทั้งหลายที่เกิดทั้งในทางสังคม เศรษฐกิจ และการเมือง ซึ่งทุนทางสังคมดังกล่าวจำเป็นต้องใช้เวลาในการสะสมอย่างยาวนาน และสามารถสถาปนาเป็นสถาบันที่จัดความสัมพันธ์ของสมาชิกได้อย่างลงตัว
วังปากคลองตลาด
วังปากคลองตลาด เป็นที่พำนักของเจ้าจอมมารดาวาด พระมารดาในพระเจ้าบรมวงศ์เธอ พระองค์เจ้าโสณบัณฑิต กรมขุนพิทยลาภพฤฒิธาดา
ในอดีตวังนี้เป็นที่ประทับของพระเจ้าบรมวงศ์เธอ พระองค์เจ้าโสณบัณฑิต กรมขุนพิทยลาภพฤฒิธาดา แต่ภายหลังพระบาทสมเด็จพระจุลจอมเกล้าเจ้าอยู่หัว โปรดฯให้สร้างวังตลาดน้อย ที่ถนนเจริญกรุงใกล้กับสะพานเหล็กล่างประทานแก่กรมขุนพิทยลาภพฤฒิธาด า กรมขุนพิทยลาภพฤฒิธาดาจึงย้ายไปประทับที่วังตลาดน้อยตลอดพระชนม์ชีพ วังนี้จึงกลายเป็นที่ประทับของพระเจ้าราชวรวงศ์เธอ พระองค์เจ้ารองทรง กรมหมื่นสิทธิสุขุมการ
โคอัน ตีปน
โคอัน ตีปน (Joan Tipon) เกิดเมื่อ 9 เมษายน พ.ศ. 2525 ที่เนกรอส ออกซิเดนทัล เป็นนักมวยสากลสมัครเล่นชาวฟิลิปปินส์ ซึ่งได้เหรียญทองมวยสากลสมัครเล่นรุ่นแบนตัมเวทเมื่อ พ.ศ. 2549 ที่ โดฮา โดยชกชนะ ฮัน ซุนชอลในรอบชิงชนะเลิศ ตีปนติดทีมชาติเข้าแข่งขันในกีฬาซีเกมส์ พ.ศ. 2548 และได้เหรียญทองในรุ่นแบนตัมเวทโดยเป็นฝ่ายชนะแท่งทอง คลองจันทร์จากไทย 24-5 ส่วนใน พ.ศ. 2550 เขาแพ้ วรพจน์ เพชรขุ้ม 5:13 ตีปนหันมาประกอบอาชีพเป็นเทรนเนอร์ตั้งแต่ พ.ศ. 2555
จาโกโม บารอซซี ดา วิญญอลา
แหล่งข้อมูลอื่น
15071573
อัมรินทร์ เหลืองบริบูรณ์
อัมรินทร์ เหลืองบริบูรณ์ หรือรู้จักกันในนาม โจ้ วงพอส (14 ตุลาคม พ.ศ. 2514 - 20 กุมภาพันธ์ พ.ศ. 2545) เป็นอดีตนักร้องนำของวงพอส โดยมีเอกลักษณ์เด่นคือหัวฟูและน้ำเสียงที่เป็นเอกลักษณ์ของเขา  อีกทั้งเคยได้รางวัลประเภทขับร้องเดี่ยว จากเวที โค้กมิวสิคอวอร์ด ประจำปี 2536  ก่อนเสียชีวิตลงเมื่อวันที่ 20 กุมภาพันธ์ 2545 ขณะอายุได้ 30 ปี ที่ลิฟท์ ซี-วันแมนชั่น ซอย สุขุมวิท 50   โดยสาเหตุยังคลุมเครือว่าฆาตกรรมหรือฆ่าตัวตาย ฝ่ายครอบครัวเชื่อว่าฆาตกรรม เพราะมีปัญหาความรักกับแฟนสาวไฮโซรวมทั้งเรื่องเงินที่กู้ให้เพื่อนจนต้องพกปืนอยู่บ่อยครั้ง ที่สำคัญก่อนตายพูดทำนองว่า “แม้ปัญหาจะหนักก็ไม่คิดจะจัดการตัวเองด้วยการฆ่าตัวตาย”
ประวัติ
อัมรินทร์ เหลืองบริบูรณ์ เป็นชาวอำเภอหนองฉาง อุทัยธานีเกิดเมื่อวันที่ 14 ตุลาคม พ.ศ. 2514 เป็นบุตรคนที่สองจากจำนวนทั้งหมดสี่คน มีพ่อชื่อนายสกล และแม่ชื่อนางพิมพ์ เหลืองบริบูรณ์ อัมรินทร์มีพี่สาว 1 คน และน้องชาย 1 คน และน้องสาว 1 คน โดยที่บ้านมักนิยมเรียกว่า "เหี่ยว" และโจ้ เป็นสมาชิกแฟนบอลของลิเวอร์พูลอีกด้วย อัมรินทร์จบการศึกษาชั้นมัธยมศึกษาจากโรงเรียนอุทัยวิทยาคม จ.อุทัยธานี อัมรินทร์เข้าศึกษาต่อระดับอุดมศึกษาที่คณะวิศวกรรมศาสตร์ สถาบันเทคโนโลยีพระจอมเกล้าพระนครเหนือ โดยย้ายมาจาก คณะสัตวแพทยศาสตร์ มหาวิทยาลัยเกษตรศาสตร์
การเข้าสู่วงการเพลง
อัมรินทร์เข้าร่วมเวทีประกวดดนตรีเยาวชนชิงถ้วยพระราชทาน โค้กมิวสิคอวอร์ด อยู่หลายครั้ง ในปี 2534 และ 2535 ซึ่งตกรอบสองหน ก่อนชนะการประกวด ใน ครั้งที่ 4 เมื่อปี 2536 โดยในการประกวดครั้งนั้นอัมรินทร์ใช้เพลงประกวดได้แก่ เพลง  "อย่าหยุดยั้ง" ของวง ดิ โอฬาร โปรเจ็คต์  และเพลง  "Carrie"  ของวง ยุโรป (วงดนตรี) จนคว้ารางวัลชนะเลิศและชิงถ้วยพระราชทาน ประเภทขับร้องเดี่ยว หลังจบการศึกษาวิศวกรรมศาสตรบัณฑิต สาขาวิศวกรรมไฟฟ้า จากสถาบันเทคโนโลยีพระจอมเกล้าพระนครเหนือ เมื่อ พ.ศ. 2538 อัมรินทร์ถูกรับเลือกเข้าร่วมโครงการ ‘College Artists’ ของนิตยสารบันเทิงคดี และพบกับ นอ-นรเทพ มาแสง, เอ-พลกฤษณ์ วิริยานุภาพ ทั้งคู่เป็นนักศึกษาดุริยางคศาสตร์ จากมหาวิทยาลัยศรีนครินทรวิโรฒ  ก่อนภายหลังจะมารู้จัก บอส-นิรุจ เดชบุญ รุ่นน้องชั้นปี 1 จากมหาวิทยาลัยศรีนครินทรวิโรฒ  จนมีโอกาสได้เป็นวงแสดงสดในงาน งานของคลื่น “ไพเรท เรดิโอ” ที่ฮาร์ตร็อค คาเฟ่ สยามสแควร์  จนได้มีโอกาสเล่นคอนเสิร์ต bakery on the rock ที่มาบุญครองเล่นเป็นวงเปิดให้แก่อรอรีย์ ซีเปีย (วงดนตรี)  และได้ออกคอนเสิร์ต Alternative party on tour ในปี 2539 ร่วมกับ ซิลลี่ ฟูลส์ ออดี้ วง wizard หลังจากคอนเสิร์ตชุดดังกล่าว วงพอสก็ได้ออกเทปกับเบเกอรี่มิวสิค
สู่สมาชิกวงพอส
อัมรินทร์ได้เข้ามาเป็นนักร้องวงพอส โดยมีผลงานออกมาทั้งสิ้น 4 อัลบั้มตลอดระยะเวลาช่วง 5 ปี อันประกอบไปด้วย Push (Me) Again - 2539, Evo & Nova-2541, Mild-2542 และ Rewind-2543 โจ้ได้มีโอกาสทำงานเดี่ยวของตัวเองร่วมกับ ธีร์ ไชยเดช ในชื่อชุด Simply Me ก่อนจะปรากฏตัวอีกครั้งในคอนเสิร์ตใหญ่ ’เบเกอรี่เดอะคอนเสิร์ต’ เมื่อวันที่ 17 กุมภาพันธ์ 2544
อุปสมบท
เมื่อ พ.ศ. 2544 อัมรินทร์ได้อุปสมบทเพื่อทดแทนแก่พ่อแม่ ที่วัดมณีสถิตกปิฏฐาราม หรือวัดทุ่งแก้ว จ.อุทัยธานี โดยได้รับฉายาว่า ปิยสีโล. หลังอุปสมบทได้ไม่นาน อัมรินทร์ได้ร่วมงานพิธีแต่งงานของพี่สาวตน ในวันที่ 23 ธันวาคม 2544 ในช่วงวันขึ้นปีใหม่ 2545 อัมรินทร์ได้ร้องเพลง “If” แต่งให้กับแฟนคลับในเว็ปบอร์ด pausefanclub.com เมื่อวันที่ 4 มกราคม 2545
การเสียชีวิต
กระทั่งวงพอสได้ออกมาปรากฏตัวกันอีกครั้งพร้อมๆ กับการวางแผนถึงงานเพลงชุดใหม่ วันที่ 14 กุมภาพันธ์ พ.ศ. 2545 อัมรินทร์ร่วมงานกับสบู่ลักซ์ ต่อมาปีเดียวกันนั้น 16 กุมภาพันธ์   วงพอสได้ขึ้นแสดงคอนเสิร์ต “in the mood of love” ที่มหาวิทยาลัยธรรมศาสตร์ นับเป็นงานสุดท้ายที่วงร่วมแสดงกับอัมรินทร์ หลังจากนั้นในวันที่ 20 กุมภาพันธ์ พ.ศ. 2545 เมื่อเวลา 04.00 น. อัมรินทร์ เหลืองบริบูรณ์ วัย 31 ปี เสียชีวิตภายในลิฟต์ที่ ซี-วันแมนชั่น  ซ.สุขุมวิท 50 ในช่วงเวลากลางดึก มีถุงโจ๊กภายในที่เกิดเหตุ ผลการชันสูตร ตรวจพบว่าเป็นการการฆ่าตัวตาย ในที่เกิดเหตุพบปืนพกกล็อกขนาด 9 มม.พบบาดแผลกระสุนปืนบริเวณขมับด้านขวา พบปลอกกระสุนขนาดเดียวกันตกอยู่ในลิฟต์อีก 1 ปลอก โดยเบื้องต้นพบว่ามีการทานยากล่อมประสาท โดยพิธีฌาปนกิจศพของโจ้จัดขึ้นในวันที่ 24 กุมภาพันธ์ 2545 ที่วัดมณีสถิตปิฏฐาราม แต่ฝ่ายพ่อแม่เชื่อว่าเป็นการฆาตกรรม เพราะก่อนเสียชีวิต ผู้ตายยังบอกว่าหากมีปัญหาก็ตามแต่จะไม่หนีปัญหาด้วยการฆ่าตัวตาย ในขณะเดียวกันผู้ตายในเวลานั้นคบหาดูใจกับแฟนสาวไฮโซ วารีทิพย์ ศาตะมาน ซึ่งมีปัญหาไม่ลงร่อยลงรอยกับครอบครัว ประกอบกับเพื่อนของผู้ตายมักให้ผู้ตายเป็นนายหน้ากู้เงินธนาคารอยู่บ่อยครั้งจนผู้ตายต้องทวงบ่อยครั้ง ผู้ตายจึงต้องซื้อปืนไว้ป้องกันตัว
หลังจากเสียชีวิต
เมื่อวันที่ 3 เมษายน พ.ศ. 2546 กมล สุโกศล แคลปป์ ประธานบริษัท เบเกอรี่มิวสิค พร้อมด้วยสมาชิกวงพอส และ ธีร์ ไชยเดช เป็นผู้ริเริ่มจัดอัลบั้ม อัมรินทร์ เหลืองบริบูรณ์  2514-2545 นำรายได้จากการจำหน่ายอัลบั้ม 500,000 บาทมอบให้กับครอบครัว เหลืองบริบูรณ์ ณ ห้องประชุมใหญ่ บริษัท บี เอ็ม จี อาคารวานิสสา ชั้น 18 (ภายหลังมีการแจกจ่ายมิวสิคเพลง " รักเธอทั้งหมดของหัวใจ" โดยนำรูป โจ้ วงพอสมาเป็นปกชุด  ซึ่งผู้สนใจสามารถมารับได้ที่เบเกอรี่มิวสิค) ในปี 2556 อัตชีวิตของโจ้ วงพอสยังถูกนำเสนอผ่านหนังแนวสืบสวนสอบสวน “IS AM ARE : A reason to live for” เหตุผล(ต่อ)ลมหายใจ เรื่อง “เฟย์” ภายใต้การกำกับของ คลี - พัสวีพิชญ์ โดยฉายแค่โรงภาพยนตร์เครือเอเพ็กซ์ คือโรงภาพยนตร์ลิโด กระทั่งวันที่ 20 กุมภาพันธ์ 2559 ซึ่งเป็นวันครบรอบ 14 ปีการเสียชีวิตของโจ้ วงพอสโดยปล่อยเพลง รักอยู่รอบกาย ลงบนแชแนลของวง ซึ่งเพลงดังกล่าวได้ทำการบันทึกไว้เมื่อประมาณปี 2545ก่อนที่โจ้จะเสียชีวิต โดยโจ้ได้ขับร้องไว้เพียงแค่ท่อนเดียว ความยาวประมาณครึ่งนาที แต่สมาชิกในวงที่เหลือ 3 คน ปฏิเวธ อุทัยเฉลิม - ฟองเบียร์ นักแต่งเพลง  มาเรียบเรียงเป็นเพลง "รักอยู่รอบกาย" โดยมีการแต่งเนื้อร้องเพิ่มเพื่อให้เพลงมีความสมบูรณ์
ผลงานในเครือเบเกอรี่มิวสิค
อยากกลับไปอีกครั้ง (Time Trip) - อัมรินทร์ เหลืองบริบูรณ์ & สมเกียรติ อริยะชัยพาณิชย์
พ่อ (Dad) - อัมรินทร์ เหลืองบริบูรณ์
ชาวอเมริกันเชื้อสายเอเชีย
ชาวอเมริกันเชื้อสายเอเชีย (Asian Americans) คือชาวอเมริกันที่มีบรรพบุรุษเป็นชาวเอเชีย คำนี้ใช้ระบุถึงกลุ่มพหุชาติพันธุ์ (Panethnicity) อันประกอบด้วยประชากรที่หลากหลาย ที่มีพื้นเพมาจากเอเชียตะวันออก, เอเชียใต้ หรือเอเชียตะวันออกเฉียงใต้ ตามที่นิยามไว้โดยสำนักงานสำมะโนประชากรสหรัฐอเมริกา ที่ซึ่งผระกอบผู้ที่ระบุเชื้อชาติ (race(s)) ของตนบนสำมะโนว่าเป็นชาวเอเชีย ("Asian") หรือใช้คำที่มีการรายงานไว้ เช่น "จีน, ฟิลิปิโน, อินเดีย, ญี่ปุ่น, เกาหลี, เวียดนาม และชาวเอเชียอื่น ๆ (Other Asian)" ในปี 2018 ประชากรอเมริกันเชื้อสายเอเชียคิดเป็น 5.4% ของประชากรทั้งสหรัฐอเมริกา; ซึ่งถ้ารวมถึง ชาวอเมริกันเชื้อสายเอเชียพหุเชื้อชาติ (Multiracial Asian Americans) จำนวนจะเพิ่มสูงขึ้นเป็น 6.5%
ประชากรศาสตร์
ประชากรศาสตร์ของชาวอเมริกันเชื้อสายเอเชียสามารถแบ่งย่อยออกเป็นกลุ่มต่าง ๆ ดังนี้ นอกจากนี้ชาวอเมริกันเชื้อสายเอเชียยังรวมถึง ชาวอเมริกันพหุเชื้อชาติ (Multiracial Americans) ที่มีพื้นเพจากชาวเอเชียกลุ่มหนึ่งหรือมากกว่า
ภาษา
ในปี 2010 มีประชากร 2.8 ล้านรน (อายุ 5 ขวบหรือมากกว่า) ที่พูดภาษาใดภาษาหนึ่งของภาษาจีนเมื่ออยู่ในเคหสถาน และเป็นภาษาที่มีใช้มากที่สุดในสหรัฐอเมริกาเป็นอันดับสามรองจากภาษาสเปนและภาษาอังกฤษ ส่วนภาษาของเอเชียอื่น ๆ ที่มีพบผู้พูดเป็นจำนวนมากเช่น ภาษาตากาล็อก, ภาษาเวียดนาม และ ภาษาเกาหลี ที่ซึ่งมีผู้พูดมากกว่า 1 ล้านคนในสหรัฐอเมริกา
ในปี 2012 อลาสกา, แคลิฟอร์เนีย, ฮาวาย, อิลลินอยส์, แมสซาชูเสตส์, มิชิแกน, เนวาดา, นิวเจอร์ซีย์, รัฐนิวยอร์ก, เท็กซัส และรัฐวอชิงตัน ได้ตีพิมพ์เอกสารเกี่ยวกับการเลือกตั้ง เป็นภาษาของเอเชีย เพื่อเป็นไปตามรัฐบัญยัติ Voting Rights Act; ประกอบด้วยภาษาตากาล็อก, ภาษาจีนแมนดาริน, ภาษาเวียดนาม, ภาษาสเปน, ภาษาฮินดีมาตรฐาน และ ภาษาเบงกอล นอกจากนี้ยังมีในภาษาคุชราต, ภาษาญี่ปุ่น, ภาษาเขมร, ภาษาเกาหลี และ ภาษาไทย เพิ่มเข้ามาในภายหลัง ผลสำรวจในปี 2013 พบว่าชาวอเมริกันเชื้อสายเอเชีย 48 เปอร์เซ็นต์เลือกรับสื่อในภาษาแม่ (Media in native language) เป็นแหล่งข่าวหลัก (primary news source)
ในสำมะโนประชากรปี 2000 พบว่าภาษาที่มีใช้มากที่สุดในชุมชนชาวอเมริกันเชื้อสายเอเชียนั้นประกอบด้วยภาษาจีน (ภาษากวางตุ้ง, ภาษาไตซาน และ ภาษาฮกเกี้ยน), ภาษาตากาล็อก, ภาษาเวียดนาม, ภาษาเกาหลี, ภาษาญี่ปุ่น, ภาษาฮินดี, ภาษาอูรดู, และภาษาคุชราต
ศาสนา
ผลการศึกษาในปี 2012 ของศูนย์วิจัยพีวระบุศาสนาที่พบในประชากรอเมริกันเชื้อสายเอเชียดังนี้:
แนวโน้มทางศาสนา
อัตราส่วนของคริสเตียนในชาวอเมริกันเชื้อสายเอเชียนั้นลดลงอย่างมากตั้งแต่ทศวรรษ 1990s หลัก ๆ แล้วเกิดจากการอพยพขนาดใหญ่จากประเทศคริสเตียนส่วนน้อยเข้ามา (โดยเฉพาะจีนและอินเดีย) ในปี 1990 มีชาวอเมริกันเชื้อสายเอเชีย 63% ที่นับถือศาสนาคริสต์ ในขณะที่ในปี 2001 มีเพียง 43% นอกจากนี้ยังเป็นผลมาจากแนวโน้มที่คนเริ่มหันเข้าสู่ศาสนาเอเชีย ซึ่งเพิ่มสูงขึ้นสองเท่าในทศวรรษเดียวกัน
วัดหน้าเมือง
วัดหน้าเมือง สามารถหมายถึง
มหาวิทยาลัยคีวชู
มหาวิทยาลัยคีวชู (, หรือที่เรียกอย่างย่อว่า, Kyushu University) เป็นมหาวิทยาลัยรัฐที่ใหญ่ที่สุดบนเกาะคีวชู ตั้งอยู่ในเมืองฟุกุโอกะ จังหวัดฟุกุโอกะ
ปัจจุบันมหาวิทยาลัยคีวชูมี Incorporation ทำให้มีความคล่องตัวทางการบริหารการเงิน แต่ก็ยังคงอยู่ภายใต้ Japanese Ministry of Education (Monbukagakusho, or Monkasho) ในบางด้าน
มหาวิทยาลัยมีนักศึกษาต่างชาติลงทะเบียนเรียน 1,292 คน (1 พฤษภาคม พ.ศ. 2551) จัดเป็น 1 ใน 3 มหาวิทยาลัยที่นักศึกษาต่างชาติต้องการเข้าศึกษามากที่สุด (ถัดจากมหาวิทยาลัยโตเกียวและมหาวิทยาลัยโอซากา)
คณะนิติศาสตร์ มหาวิทยาลัยคีวชู เปิดหลักสูตรนิติศาสตรมหาบัณฑิตภาคภาษาอังกฤษเป็นแห่งแรกในญี่ปุ่นเมื่อเดือนตุลาคม พ.ศ. 2537
จดหมายแนะนำตัว
จดหมายแนะนำตัว (Cover Letter) คือจดหมายที่เขียนขึ้นเพื่อการแนะนำตัวเองและแนบไปพร้อมกับเอกสารอื่น เช่น เรซูเม
สำหรับการสมัครงาน
ผู้ที่มีความประสงค์จะหางานทำมักจะส่งเรซูเมหรือใบสมัครงานไปพร้อมกับจดหมายแนะนำตัวเพื่อให้นายจ้างที่ต้องการจะทำงานด้วย หรือผู้จัดหางาน สำหรับนายจ้าง จดหมายแนะนำตัวมีประโยชน์ในการคัดแยกผู้สมัครที่ต้องการ โดยการมองถึงความสนใจและความตั้งใจที่จะทำงานของผู้สมัคร รวมไปถึงทักษะการเขียนของผู้สมัครด้วย
รูปแบบ
โดยทั่วไปแล้ว จดหมายแนะนำตัวมีความยาวไม่เกิน 1 หน้ากระดาษ แบ่งได้ 4ส่วนคือ พาดหัว, เกริ่นนำ, เนื้อความ และส่วนท้าย
แม่น้ำอุรุกวัย
แม่น้ำอุรุกวัย (Río Uruguay, ; Rio Uruguai) เป็นแม่น้ำในทวีปอเมริกาใต้ อยู่ทางตะวันออกเฉียงใต้ของทวีป ไหลไปทางตะวันทิศเหนือลงใต้ เป็นชายแดนให้กับประเทศบราซิล อาร์เจนตินา และอุรุกวัย แม่น้ำไหลผ่านเข้าไปในรัฐซานตากาตารีนาซึ่งอยู่ทางตอนใต้ของประเทศบราซิล เป็นเส้นแบ่งเขตส่วนหนึ่งระหว่างรัฐซานตากาตารีนากับรัฐรีโอกรันดีดูซูลแล้วไหลไปทางตะวันตกเฉียงใต้ เป็นเส้นเขตแดนระหว่างประเทศบราซิลกับประเทศอาร์เจนตินา และระหว่างประเทศอุรุกวัยกับประเทศอาร์เจนตินา ลงสู่แม่น้ำลาปลาตา
แม่น้ำมีความยาวราว 1,600 กม. แม่น้ำมีพื้นที่รองรับน้ำ 365,000 ตร.กม.
กีฬามวยสากลสมัครเล่นในโอลิมปิกฤดูร้อน 1992
การแข่งขันมวยสากลสมัครเล่นในโอลิมปิกฤดูร้อน 1992 เป็นการแข่งขันกีฬามวยสากลสมัครเล่นในกีฬาโอลิมปิกฤดูร้อนครั้งที่ 25 ที่เมืองบาร์เซโลนา ประเทศสเปน ระหว่างวันที่ 26 กรกฎาคม - 9 สิงหาคม พ.ศ. 2539 จัดขึ้นที่สนาม Pavelló Club Joventut Badalona ซึ่งการแข่งขันกีฬามวยสากลสมัครเล่นครั้งนี้มีการแข่งขันทั้งหมด 12 รายการ คือ ประเภททีมชาย 12 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน คน จาก  ประเทศ
โอโนะ (จังหวัดเฮียวโงะ)
โอโนะ เป็นนครในจังหวัดเฮียวโงะ ประเทศญี่ปุ่น ก่อตั้งเมื่อวันที่ 1 ธันวาคม ปี 1954 มีประชากร 49,025 คน มีความหนาแน่นของประชากร 520 คนต่อตารางกิโลเมตร มีพื้นที่ทั้งหมด 93.68 ตารางกิโลเมตร (36.17 ตารางไมล์)
โอโนะเป็นเมืองที่ผลิตลูกคิดรายใหญ่ที่สุดรายหนึ่ง มูลค่าการจัดส่งอยู่ที่ 1.25 ล้านดอลลาร์สหรัฐต่อปี
สงครามโลกครั้งที่สอง
สงครามโลกครั้งที่สอง (World War II หรือ Second World War ; มักย่อเป็น WWII หรือ WW2) เป็นสงครามทั่วโลกกินเวลาตั้งแต่ปี 1939 ถึง 1945 ประเทศส่วนใหญ่ในโลกมีส่วนเกี่ยวข้อง รวมทั้งรัฐมหาอำนาจทั้งหมด แบ่งเป็นพันธมิตรทางทหารคู่สงครามสองฝ่าย คือ ฝ่ายสัมพันธมิตรและฝ่ายอักษะ เป็นสงครามที่กว้างขวางที่สุดในประวัติศาสตร์ มีทหารกว่า 100 ล้านนายจากกว่า 30 ประเทศเข้าร่วมโดยตรง สงครามนี้มีลักษณะเป็น "สงครามเบ็ดเสร็จ" คือ ประเทศผู้ร่วมสงครามหลักทุ่มขีดความสามารถทางเศรษฐกิจ อุตสาหกรรมและวิทยาศาสตร์ทั้งหมดเพื่อความพยายามของสงคราม โดยลบเส้นแบ่งระหว่างทรัพยากรของพลเรือนและทหาร ประเมินกันว่าสงครามมีมูลค่าราว 1 ล้านล้านดอลลาร์สหรัฐ ประเมินกันว่ามีผู้เสียชีวิตระหว่าง 50 ถึง 85 ล้านคน ด้วยประการทั้งปวง สงครามโลกครั้งที่สองจึงนับว่าเป็นสงครามขนาดใหญ่ที่สุด ใช้เงินทุนมากที่สุด และมีผู้เสียชีวิตสูงสุดในประวัติศาสตร์มนุษยชาติ
การรุกของฝ่ายอักษะยุติลงในปี 1942 หลังญี่ปุ่นปราชัยในยุทธนาวีที่มิดเวย์ใกล้กับฮาวายที่สำคัญ และเยอรมนีปราชัยในแอฟริกาเหนือและจากนั้นที่สตาลินกราดในสหภาพโซเวียต ในปี 1943 จากความปราชัยของเยอรมนีติด ๆ กันที่เคิสก์ในยุโรปตะวันออก การบุกครองอิตาลีของฝ่ายสัมพันธมิตรซึ่งนำให้อิตาลียอมจำนน จนถึงชัยของฝ่ายสัมพันธมิตรในมหาสมุทรแปซิฟิก ฝ่ายอักษะเสียการริเริ่มและต้องล่าถอยทางยุทธศาสตร์ในทุกแนวรบ ในปี 1944 ฝ่ายสัมพันธมิตรบุกครองฝรั่งเศสในการยึดครองของเยอรมนี ขณะเดียวกันกับที่สหภาพโซเวียตยึดดินแดนที่เสียไปทั้งหมดคืนและบุกครองเยอรมนีและพันธมิตร ระหว่างปี 1944 และ 1945 ญี่ปุ่นปราชัยสำคัญในทวีปเอเชียในภาคกลางและภาคใต้ของจีนและพม่า ขณะที่ฝ่ายสัมพันธมิตรก่อความเสียหายต่อกองทัพเรือญี่ปุ่นและยึดหมู่เกาะแปซิฟิกตะวันตกที่สำคัญ
สงครามในยุโรปยุติลงหลังกองทัพแดงยึดกรุงเบอร์ลินได้ และการยอมจำนนอย่างไม่มีเงื่อนไขของเยอรมนีเมื่อวันที่ 8 พฤษภาคม 1945 แม้จะถูกโดดเดี่ยวและตกอยู่ในสภาพเสียเปรียบอย่างยิ่ง ญี่ปุ่นยังปฏิเสธที่จะยอมจำนน กระทั่งมีการทิ้งระเบิดนิวเคลียร์สองลูกถล่มญี่ปุ่น และการบุกครองแมนจูเรีย จึงได้นำไปสู่การยอมจำนนอย่างเป็นทางการของญี่ปุ่นเมื่อวันที่ 2 กันยายน 1945
สงครามยุติลงด้วยชัยชนะของฝ่ายสัมพันธมิตร ผลของสงครามได้เปลี่ยนแปลงการวางแนวทางการเมืองและโครงสร้างสังคมของโลก สหประชาชาติถูกสถาปนาขึ้น เพื่อส่งเสริมความร่วมมือระหว่างประเทศและเพื่อป้องกันความขัดแย้งในอนาคต สหรัฐอเมริกากับสหภาพโซเวียตก้าวเป็นอภิมหาอำนาจของโลกอันเป็นคู่ปรปักษ์กัน นำไปสู่ความขัดแย้งบนเวทีแห่งสงครามเย็น ซึ่งได้ดำเนินต่อมาอีก 46 ปีหลังสงคราม ขณะเดียวกัน การยอมรับหลักการการกำหนดการปกครองด้วยตนเอง เร่งให้เกิดการเคลื่อนไหวเพื่อเรียกร้องเอกราชในทวีปเอเชียและทวีปแอฟริกา พร้อม ๆ กับที่หลายประเทศได้มุ่งหน้าฟื้นฟูเศรษฐกิจซึ่งอุตสาหกรรมได้รับความเสียหายระหว่างสงคราม และบูรณาการทางการเมืองได้เกิดขึ้นทั่วโลกในความพยายามที่จะรักษาเสถียรภาพความสัมพันธ์หลังสงคราม
ภูมิหลัง
สงครามโลกครั้งที่หนึ่งนำมาซึ่งการเปลี่ยนแปลงดินแดนอย่างใหญ่หลวงในยุโรป ด้วยความพ่ายแพ้ของฝ่ายมหาอำนาจกลาง รวมทั้งการล่มสลายของรัฐจักรวรรดิที่สำคัญ ได้แก่ จักรวรรดิเยอรมัน จักรวรรดิออสเตรีย-ฮังการี และจักรวรรดิออตโตมัน ตลอดจนจักรวรรดิรัสเซีย ขณะเดียวกัน ความสำเร็จของฝ่ายสัมพันธมิตร ซึ่งประกอบด้วยสหราชอาณาจักร ฝรั่งเศส สหรัฐอเมริกา อิตาลี เซอร์เบียและโรมาเนีย รวมไปถึงการก่อตั้งรัฐใหม่หลังจักรวรรดิออสเตรีย-ฮังการี รัสเซียและออตโตมันล่มสลาย หลังสงคราม ชาตินิยมอุดมการณ์เรียกร้องดินแดน (irredentism) และลัทธิแก้แค้น (revanchism) กลายมามีความสำคัญในหลายประเทศยุโรป อุดมการณ์เรียกร้องดินแดนและลัทธิแก้แค้นแรงกล้ามากในเยอรมนี เพราะเยอรมนีบังคับตามสนธิสัญญาแวร์ซาย เป็นผลให้เยอรมนีเสียดินแดนของประเทศไปร้อยละ 13 รวมทั้งอาณานิคมโพ้นทะเลทั้งหมด การรวมเยอรมนีเข้ากับประเทศอื่นถูกห้าม ซ้ำต้องแบกภาระชำระค่าปฏิกรรมสงครามมหาศาล และถูกจำกัดขนาดและขีดความสามารถของกองทัพอย่างมาก ขณะเดียวกัน สงครามกลางเมืองรัสเซียได้นำไปสู่การก่อตั้งสหภาพโซเวียต นำโดยพรรคบอลเชวิค ภายใต้การปกครองระบอบคอมมิวนิสต์
จักรวรรดิเยอรมันสิ้นสภาพไปจากการปฏิวัติเยอรมัน ค.ศ. 1918-1919 และรัฐบาลประชาธิปไตยถูกตั้งขึ้น ซึ่งภายหลังรู้จักกันว่า สาธารณรัฐไวมาร์ ในเยอรมนีระหว่างสงครามโลกได้เกิดความขัดแย้งภายในขึ้นระหว่างผู้สนับสนุนสาธารณรัฐใหม่และผู้คัดค้านที่ยึดมั่นทางฝ่ายขวาและฝ่ายซ้าย พรรคนาซี นำโดยอดอล์ฟ ฮิตเลอร์ เจริญรอยตามการจัดตั้งรัฐบาลฟาสซิสต์ตามอย่างอิตาลีในเยอรมนี ท่ามกลางภาวะเศรษฐกิจตกต่ำครั้งใหญ่ ทำให้การสนับสนุนพรรคนาซีภายในประเทศเพิ่มขึ้น และใน ค.ศ. 1933 ฮิตเลอร์ได้รับแต่งตั้งเป็นนายกรัฐมนตรี หลังเหตุเพลิงไหม้ไรชส์ทาค ฮิตเลอร์สถาปนารัฐเผด็จการเบ็ดเสร็จพรรคการเมืองเดียวนำโดยพรรคนาซี
สถานการณ์คล้ายกันนี้ยังได้เกิดขึ้นในอิตาลี แม้ว่าอิตาลีจะเป็นพันธมิตรฝ่ายไตรภาคีและได้รับดินแดนอยู่บ้าง แต่พวกชาตินิยมอิตาลีรู้สึกโกรธแค้นที่คำมั่นสัญญาของอังกฤษและฝรั่งเศสให้ไว้เพื่อให้อิตาลีเข้าสู่สงครามในสนธิสัญญาลอนดอน ไม่เป็นไปตามการตกลงสันติภาพ นับจาก ค.ศ. 1922 ถึง 1925 ขบวนการฟาสซิสต์ นำโดยเบนิโต มุสโสลินี ยึดอำนาจในอิตาลีด้วยวาระชาตินิยม เผด็จการเบ็ดเสร็จและความร่วมมือระหว่างชนชั้น ซึ่งยกเลิกระบอบประชาธิปไตยแบบมีผู้แทน สังคมนิยมใช้อำนาจบังคับ กำลังฝ่ายซ้ายและเสรีนิยม และดำเนินนโยบายต่างประเทศแบบก้าวร้าวโดยมีเป้าหมายเพื่อสถาปนาอิตาลีเป็นมหาอำนาจของโลกโดยใช้กำลัง คือ "จักรวรรดิโรมันใหม่"
ส่วนทางด้านประเทศจีน รัฐบาลพรรคก๊กมินตั๋งได้เริ่มการทัพรวมชาติขึ้นต่อต้านเหล่าขุนศึกอิสระ จนนำไปสู่การรวมชาติในนามราวกลางคริสต์ทศวรรษ 1920 แต่หลังจากนั้นไม่นาน รัฐบาลจีนกลับต้องเข้าไปพัวพันในสงครามกลางเมืองกับพันธมิตรเก่า พรรคคอมมิวนิสต์จีน ใน ค.ศ. 1931 จักรวรรดิญี่ปุ่น ซึ่งมีความต้องการจะมีอิทธิพลเหนือประเทศจีนมาเป็นเวลานานแล้ว กำลังเพิ่มกำลังทหารในจีนอย่างขนานใหญ่ เพื่อเป็นแผนการขั้นแรกในการเข้าปกครองทั้งทวีปเอเชีย โดยใช้กรณีมุกเดนเป็นข้ออ้างในการบุกครองแมนจูเรีย และจัดตั้งรัฐหุ่นเชิด แมนจูกัว จีนได้ขอความช่วยเหลือจากสันนิบาตชาติ ญี่ปุ่นจึงลาออกจากองค์การหลังมีการประณามการบุกครองดังกล่าว หลังจากนั้น ทั้งสองชาติได้เกิดการปะทะกันประปรายขึ้นอีกหลายครั้ง จนกระทั่งนำไปสู่การพักรบตางกู ในปี ค.ศ. 1933 แต่ถึงกระนั้น กองกำลังอาสาจีนก็ยังคงต่อต้านกองทัพญี่ปุ่นต่อไปในอีกหลายพื้นที่ ทั้งในแมนจูเรียและมองโกเลียใน